ཟླ་བཅུ་པའི་ཚེས་དགུ་ཉིན།ཆེད་དོན་འཆད་ཁྲིད་ཀྱི་འཆར་གཞི་བཀོད་སྒྲིག་ལྟར་དེང་རབས་བོད་ཀྱི་མཁས་དབང་ཆེན་མོ་རྒན་བདེ་མཆོག་ལགས་གདན་ཞུ་བྱས་ཏེ།གཅན་ཚ་རྫོང་མི་རིགས་སློབ་འབྲིང་གི་ཚོགས་འདུ་ཁང་ནས་སློབ་གྲྭའི་དགེ་རྒན་དག་གཙོ་བྱས་པའི་ལས་རིགས་སོ་སོའི་རིག་གནས་ལ་སྤྲོ་བ་ཡོད་པའི་མི་སྣ་བརྒྱ་ལྷག་ལ་ཉིན་གསུམ་གྱི་དུས་ཚོད་ནང་ཀུན་སྤྱོད་སློབ་གསོའི་སྐོར་དང་།ཚད་ལྡན་གྱི་དགེ་རྒན་ཞིག་ལ་ངེས་པར་དུ་ཚང་དགོས་པའི་ཆ་རྐྱེན་བརྒྱད་དེ།ཚུལ་དང་མཐུན་པ།ཐོས་པ་མི་གཏོང་བ།བློ་ལེགས་པ།སྤོབས་པ་དང་ལྡན་པ།བྱམས་དང་སྙིང་རྗེ་མབའ་པ།བརྩོན་འགྲུས་དང་ལྡན་པ།བཟོད་པ་དང་ལྡན་པ།སྨྲ་མཁས་པ་བཅས་རེ་རེ་བཞིན་ངོ་སྤྲོད་བྱས་ཏེ་རང་ནུས་ཅི་ཡོད་སྒོས་མི་རིགས་སློབ་གསོར་ཤུགས་བསྣོན་བྱེད་དགོས་ཚུལ་དང་མི་རབས་རྗེས་མ་ལེགས་ལམ་དུ་ཁྲིད་པའི་ཐབས་ལམ་མང་པོ་བསྟན་པ་དང་།ད་དུང་བོད་སྐད་ཡིག་དགེ་རྒན་དག་གི་དུས་རྒྱུན་གྱི་སློབ་ཁྲིད་ཁྲོད་གནས་པའི་སུམ་རྟགས་དང་སྙན་ངག་གི་དཀའ་གནད་སྐོར།ཚོགས་ཞུགས་མི་སྣས་སྐབས་སུ་བཏོན་པའི་དོགས་འདྲི་རེ་རེར་ལན་བཏབ་སྟེ་བློ་ཡིད་ཚིམ་པའི་འཆད་ཁྲིད་གནང་ཡོད་པ་རེད།